**TERMENI DE REFERINȚĂ**

**pentru angajarea unui expert/grup de experți care va elabora Metodologia de monitorizare și evaluare a impactului întreprinderilor sociale în Republica Moldova**

**I. Informație generală**

Proiectul ”Valorificarea potențialului OSC-urilor de a promova și dezvolta antreprenoriatul social în Moldova” este finanțat de Uniunea Europeană, co-finanțat de Suedia, în parteneriat cu Fundația Est-Europeană, Centrul Contact și Keystone Moldova. Proiectul contribuie la crearea unui ecosistem favorabil dezvoltării antreprenoriatului social în Republica Moldova. Activitățile proiectului vor contribui la: fortificarea capacităților organizațiilor societății civile în crearea și dezvoltarea întreprinderilor sociale; suport metodologic autorităților publice în monitorizarea și evaluarea întreprinderilor sociale; creșterea gradului de informare în rândul populației generale și a autorităților publice cu referire la antreprenoriat social; schimbarea comportamentelor populației generale și a autorităților publice în favoarea dezvoltării și promovării antreprenoriatului social.

Mai multe informații despre proiect sunt aici:

<https://www.keystonemoldova.md/ro/projects/valorificarea-potentialului-osc-urilor-de-a-promova-si-dezvolta-antreprenoriatul-social-in-moldova/>

**II. Context**

Activitatea întreprinderilor sociale în Republica Moldova este destul de nouă și necesită mai multă atenție din partea autorităților publice. Întreprinderile sociale create au nevoie de consolidarea capacităților, de schimbarea mentalității, considerând importante atât aspectele sociale, cât și cele economice. Majoritatea întreprinderilor sociale create care sunt deja funcționale, din păcate, nu sunt încă pregătite pentru măsurarea rezultatelor și a impactului lor asupra societății/comunității.

La nivel internațional, a avut loc o explozie de metodologii și instrumente de evaluare a performanței și a impactului social, dar cu puține analize și comparații sistematice între diferitele abordări. Cea mai frecventă abordare este utilizarea indicatorilor-cheie de performanță (pe baza Măsurării performanței pentru întreprinderile sociale/PMS). Dar, datorită faptului că fiecare întreprindere socială are propriul model de afaceri și operează în multe domenii industriale diferite, inclusiv servicii comerciale, agricultură, servicii sociale și de sănătate, cu structuri organizaționale diferite și legături cu alte organizații cu și fără scop lucrativ, această diversificare duce la nevoi de informare diferite, la așteptări diferite din partea părților interesate și, de asemenea, la diferite posibile măsurători pentru evaluarea performanțelor SE (Herman și Renz 1997), ceea ce face dificilă definirea unui cadru unic care ar putea fi aplicat oricărei SE în orice domeniu/context. Metodologia

propusă va stabili un cadru de principii cu privire la ceea ce trebuie măsurat, în loc să încerce să definească modul în care ar trebui măsurat impactul social.

Întreprinderile sociale trebuie să înceapă să își măsoare performanțele într-un mod sistemic, pentru a sprijini procesul decizional și pentru a asigura responsabilitatea față de părțile interesate. În acest context, această misiune are ca scop dezvoltarea unei abordări care ar putea fi aplicată la/prin ÎS pentru a măsura rezultatele acestora în ceea ce privește impactul social, de mediu și economic. Impactul este o dimensiune crucială pentru ÎS, deoarece se referă la beneficiile sau schimbările care au loc în comunitatea deservită de o ÎS, în ceea ce privește cunoștințele, competențele, statutul, condițiile de viață și valorile acesteia. Având în vedere că ÎS se concentrează în mod specific pe atingerea unui obiectiv social, trebuie măsurată coerența dintre misiunea socială și rezultate.

Expertul/grup de experți naționali trebuie să analizeze contextul ÎS din RM și să propună un set de indicatori și principii relevante pentru o ÎS, având în vedere circumstanțele locale (sustenabilitate financiară, eficiență, eficacitate, impact), de asemenea, trebuie să elaboreze procedura standard de operare (ghid pentru aplicarea metodologiei elaborate) pentru ÎS.

**III. Sarcinile și responsabilitățile expertului/grupului de experți:**

|  |  |  |  |
| --- | --- | --- | --- |
| **N#** | **Sarcini** | **Livrabile** | **Nr. zi**  |
|  | Elaborarea planului de lucru cu termene limită.  | Plan de lucru elaborat | 1 |
|  | Documentarea și analiza contextului și a metodologiilor de măsurare a impactului social al întreprinderilor sociale: politici, cadru legal și de reglementare internațional și național, cartografierea studiilor și cercetărilor realizate în domeniu. | Elaborarea raportului analizei de birou "Politici și practici privind metodologia de măsurare a impactului social al întreprinderilor sociale"  | 2 |
|  | Elaborarea metodologiei de monitorizare și evaluare a impactului întreprinderilor sociale în Republica Moldova.Valorificarea opțiunii de coordonare cu BNS a metodologiei de raportare. Valorificarea racordării indicatorilor cu ODD-uri. | Elaborarea primului Draft al metodologiei de măsurare a impactului întreprinderilor sociale, având la bază teoria schimbării: activitate, produs, rezultat, impact și dimensiuni de performanță: sustenabilitate financiară, eficiență, eficacitate managerială, eficacitate socială, impact social și coerență. | 12 |
| Propunerea de instrumente și metode de măsurare a rezultatelor și impactului întreprinderilor sociale. Ca urmare a aplicării acestei metodologii, MED va putea calcula impactul ÎS asupra economiei. |
| Elaborarea a două documente de procedură standard, care vor fi ulterior transmise MED și CNPAS:* primul - document de procedură standard pentru aplicarea metodologiei
* al doilea - document de procedură standard pentru analiza rapoartelor anuale primite de la întreprinderile sociale.

Ambele proceduri standard de operare trebuie să reglementeze acțiuni pas cu pas, care ar trebui întreprinse de ÎS în vederea pregătirii, identificării, colectării și analizei datelor relevante. În acest scop procedurile vor fi însoțite de fișe de măsurare a rezultatelor și impactului întreprinderilor sociale |
|  | Consultarea metodologiei cu părțile interesate relevante (ministere de resort si agenții subordonate, ONG-uri, întreprinderi sociale, platforme, etc.)  | Procese-verbale ședințelor consultative | 1 |
|  | Ajustarea, completarea metodologiei pe baza recomandărilor primate  | Finalizarea variantei finale al metodologiei de monitorizare și evaluare a impactului întreprinderilor sociale în Republica MoldovaMetodologia cu tot setul de anexe elaborate vor fi prezentate în limbile română și rusă | 1 |
|  | Organizarea unui training online privind modul de utilizare și aplicare a metodologiei de monitorizare și evaluare a întreprinderilor sociale pentru cel puțin 10 întreprinderi sociale și alte ONG-uri specializate. | Elaborarea agendei training-ului . Elaborarea chestionarului pre- și post –curs Documentarea prezenței. Raport în urma desfășurării elaborate în baza chestionarelor pre- și post –curs.  | 1 |
|  | Organizarea unui training offline privind modul de utilizare și aplicare a metodologiei de monitorizare și evaluare a întreprinderilor sociale pentru reprezentanții MED, RSBH, Comisia Națională pentru Antreprenoriat Social și părțile interesate relevante. | Elaborarea agendei training-ului.Elaborarea chestionarului pre- și post –curs Documentarea prezenței. Raport în urma desfășurării elaborate în baza chestionarelor pre- și post – curs.  | 1 |
|  | Elaborarea raportului final | Raport final cu privire la activitățile realizate în cadrul proiectului elaborat și prezentat. | 1 |
|  | **TOTAL** |  | **20** |

**IV. Cerințe de dezvoltare a metodologiei**

Expertul/grupul de experți trebuie să elaboreze o metodologie de monitorizare și evaluare a impactului întreprinderilor sociale din Republica Moldova, respectând următoarele cerințe:

1) Metodologia propusă va include procedura standard de operare pentru măsurarea impactului social și un set standard de indicatori care ar trebui să fie aplicați la măsurarea impactului social, economic, de mediu și comunitar;

2) Metodologia propusă trebuie să ia în considerare efectele sociale, economice și de mediu;

3) Metodologia va conține un echilibru între analiza datelor calitative și cantitative;

4) Metodologia trebuie să fie accesibilă, explicită și operabilă întreprinderilor sociale;

5) Indicatorii propuși vor fi dezagregate (aprofundată, în special în funcție de sex, vârstă, categorie socială, mediul de rezidență, regiune, sector al economiei etc.).

6). Interviuri aprofundate cu părțile interesate (întreprinderi sociale, instituțiile publice sectoriale ANOFM, BNS, etc.).

**V. Cerințe de calificare:**

Studii postuniversitare (masterat sau doctorat) în domeniul social, economic, statistic sau alte domenii relevante pentru realizarea activităților;

Experiență profesională de cel puțin 5 ani în domeniul monitorizării și evaluării (ex. Metoda OCDE cu privire la evaluarea proiectelor ş.a.);

Expertiză în domeniul studiului: experiență și cunoștințe solide în domeniul specific pentru a înțelege problema și a aborda aspectele relevante ale studiului;

Experiență în furnizarea de servicii de consultanță în cadrul proiectelor sociale implementate cu sprijinul UE și alți donatori;

Abilități de cercetare și analiză: capacitatea de a colecta și analiza datele relevante și de a prezenta rezultatele într-un mod clar și obiectiv;

Experiență în elaborarea de studii: dovada experienței anterioare în elaborarea de studii similare sau de anvergură similară.

Abilități organizatorice excelente, capacitate de a furniza servicii de consultanță;

Abilități de comunicare și de lucru în echipă.

Cunoașterea bună a limbii române, engleze și ruse (oral și scris);

Competențe informatice (obligatoriu Word, Excel, PowerPoint și Internet);

**VI. Perioada de angajare:**

septembrie - decembrie 2023

**VII. Prezentarea dosarului de aplicare**

Dosarul va conține următoarele:

1. CV-ul expertului/grupului de experți, care va descrie experiența consultantului, atât din aspect general, cât și raportat la cerințele descrise în Termenii de Referință. Vor fi incluse și datele de contact a 2 persoane de referință.
2. Scrisoare de intenție, care va descrie scurt un concept al viziunii consultantului cu referire la elaborarea Metodologiei de monitorizare și evaluare a impactului întreprinderilor sociale în Republica Moldova.
3. Oferta financiară pentru 20 de zile lucrătoare, în Euro brut.

**Modul și termenul de prezentare a dosarului**

Dosarul va fi transmis pe adresa e-mail oisac@khs.org, cu mențiunea „Expert: Metodologia de monitorizare și evaluare a IS”.

Termenul-limită de prezentare a dosarului: **25 august 2023**.

Dosarele incomplete nu vor fi evaluate.

Doar persoanele selectate vor fi contactate.

Pentru informații suplimentare, o puteți contacta pe Oxana Isac, coordonator proiect, pe adresa: oisac@khs.org